Geheimsinnige Marsklip boul wetenskaplikes | Maroela Media
Terwyl die wetenskaplikes nog kopkrap oor waar die klip, wat lyk of dit jellie in die middel het, vandaan kom, word die eerste uitslae oor die samestelling daarvan ontvang – wat ook die wetenskaplike dronkslaan. Die ontdekking is nie deur die Curiosity-tuig gemaak nie, maar deur Opportunity wat al tien jaar lank op die rooi planeet rondkruie. Die nuus oor die vreemde klip is juis bekend gemaak tydens 'n geleentheid ter herdenking van Opportunity en sy maatjie, Spirit, se aankoms op Mars tien jaar gelde.
Die "jellie" in die klip bevat baie swael, en bevat ook twee keer soveel magnesium as enigiets wat tot dusver op Mars gevind is.
Die mees waarskynlike verklaring oor waar die klip vandaan kom is dat dit dalk deur een van Opportunity se wiele opgeskiet kon gewees het toe die tuig onlangs "'n meter of twee" van die plek verbygery het. 'n Ander moontlikheid is dat dit uit die ruimte kon geval het.